stanford-oval/wikipedia huggingface dataset:
อีลีตบีตเอเจินส์
ระบบของเกม

ระบบโดยรวมของเกมจะคล้ายๆกับเกมโอ๊ทส์! ทาทาคาเอะ! โอเอนดัน โดยก่อนจะเริ่มเข้าแต่ละด่าน ผู้เล่นจะอยู่ตรงฉากแผนที่ ซึ่งจะมีจุดต่างๆในแผนที่เพื่อแสดงว่ามีด่านอะไรและเพลงอะไรให้เล่นบ้าง และเมื่อเข้าไปในด่านนั้นๆ เพลงก็จะถูกบรรเลงขึ้นมาหน้าที่ของผู้เล่นคือกดปุ่มต่างๆให้เข้ากับจังหวะในขณะที่วงกลมรอบนอกจะถูกบีบลงเข้ามาในปุ่ม ซึ่งแต่ละปุ่มจะมีตัวเลขกำกับไว้ซึ่งก็คือลำดับการกด โดยปุ่มจะมีสีต่างกันออกไป ซึ่งผู้เล่นต้องกดปุ่มตามลำดับของสีนั้นๆถึงจะข้ามไปสีต่อไปได้
ปุ่ม - เป็นลักษณะปุ่นกดครั้งเดียว เมื่อกดแล้วจะหายไปโดยผู้เล่นจะได้คะแนนแปรตามจังหวะที่กด (ช้าหรือเร็วเกินไป 50 คะแนน, ช้าหรือเร็วกว่าปกตินิดนึง 100 คะแนน, พอดี 300 คะแนน)
ลาก - ตัวลากนั้นจะมีหัวและหางเป็นปุ่มเหมือนปกติ โดยในแถบลากนั้นจะมีจุดเล็กๆอยู่ข้างใน เมื่อผู้เล่นเริ่มลากจะมีลูกบอลวิ่งไปตามแถบลาก โดยเมื่อโดนจุดเล็กๆจะได้ 10 คะแนน และเมื่อถึงจุดปลายถ้าลากครบโดนทุกจุดในแถบลากจะได้ 300 คะแนน แต่ถ้าโดนทุกปุ่มครบแต่ปล่อยก่อนที่จะถึงปลายหรือพลาดในจุดเล็กๆบางจุดแต่ปล่อยที่ปลายพอดีจะได้ 100 คะแนน และถ้าพลาดจุดเล็กๆมากเกินไปจะได้ 50 คะแนน โดยปกติถ้าผู้เล่นลากไม่โดนจุดเล็กๆจะถือว่าผิดคอมโบจะลดลงหมด แต่จะไม่นับว่าผิด (แต่จะไม่ได้ Perfect)
หมุน - จะเป็นลักษณ์วงกลม เมื่อผู้เล่นเริ่มหมุน แถบที่อยู่ข้างๆจะเริ่มเพิ่มปริมาณขึ้นจนเต็ม และเมื่อเต็มแล้วยังหมุนต่อไปจะได้คะแนนเพิ่มรอบละ 1000 คะแนน ถ้าหมุนครบรอบพอดีเมื่อเวลาหมดจะได้ 300 คะแนน แต่ถ้าหมุนได้เกือบๆ จะได้ 50 คะแนน
ในระหว่างเล่นผู้เล่นจะสะสม คอมโบ ซึ่งคอมโบนั้นจะทำหน้าที่ทวีคณูคะแนนไปเรื่อยๆ นอกจากนั้นเมื่อผู้เล่นกดครบจำนวนของสีนั้นๆ ถ้าในระหว่างกดสีนั้นผู้เล่นได้ 300 คะแนนตลอดผู้เล่นจะได้ Elite Beat ซึ่งคะแนนจะทวีคูณขึ้นไปอีก ถ้าได้ 100 เป็นบางตัวจะได้ Beat และถ้าได้ 50 คะแนนในสีนั้นๆจะไม่ได้รับทั้ง Elite Beat และ Beat
ในระหว่างเล่นเกมผู้เล่นต้องรักษาเกจกำลังใจด้านบนไม่ให้ลดลงจนหมด เมื่อผู้เล่นเล่นด่านนั้นๆไปซักพักหนึ่งเกมจะตัดเข้าสู่เนื้อเรื่องของด่านนั้นๆ ถ้าเกจกำลังใจของผู้เล่นเกินครึ่ง ตัวละครจะกระทำการสำเร็จ แต่เกจลดลงมากเกินไป ตัวละครจะกระทำการนั้นๆล้มเหลว ซ่งเกจกำลังใจโดยปกติจะลดลงอยู่ตลอดเวลา (โดยความเร็วขึ้นอยู่กับระดับความยากของเกมและด่าน) ถ้ากดปุ่มผิดจังหวะจะทำให้เสียเกจมากขึ้น แต่ในทางตรงกันข้ามถ้ากดจังหวะถูกต้องก็จะได้เกจกำลังใจเพิ่มขึ้น
นอกเหนือจากระบบทั่วๆไปในโอ๊ทส์! ทาทาคาเอะ! โอเอนดัน เกมนี้ยังได้เพิ่มระบบต่างๆขึ้นมาอีก
ข้ามจุดเริ่มเพลงไปช่วงนับ 3, 2, 1
เมื่อแพ้สามารถดูช่วงที่แพ้ได้
เซฟรีเพลย์, ดูรีเพลย์และแจกจ่ายรีเพลย์
Ghost Mode เล่นแบบผู้เล่นหลายคนแต่จะให้เอารีเพลย์มาเป็นผู้เล่นอีกคนแทน
เพลงลับซึ่งจะเล่นได้เมื่อสะสมคะแนนถึงปริมาณหนึ่ง
ดาวน์โหลดตัวอย่างให้กับเครื่องที่ไม่มีตลับ
ภาพจบ 2 จอเมื่อสามารถผ่านเนื้อเรื่องทั้งหมดในเพลงนั้นๆได้
ตอนจบที่ต่างออกไป ขึ้นอยู่กับว่าสามารถผ่านเนื้อเรื่องทั้งหมดในเพลงนั้นๆได้หรือไม่
แผนที่ 3 มิติ
สามารถดูภาพคั่นฉากในเนื้อเรื่องได้
ตัวละครในเกม

เช่นเดียวกับโอ๊ทส์! ทาทาคาเอะ! โอเอนดัน ผู้เล่นจะได้เลือกตัวละครจากคนของ Elite Beat Agent ซึ่งตัวละครทั้ง 4 จะแทนตามระดับความยาก (ยากจะเล่นได้ต้องจบง่ายและธรรมดาก่อน ยากมากจะได้เมื่อรับระดับยาก)
Agent BA-5 สปิน (Spin) - ระดับ "ง่าย" มีจุดเด่นที่ผิวสีและสวมหูฟังตลอดเวลา
Agent BA-2 เจ (J) - ระดับ "ธรรมดา" มีจุดเด่นที่ทรงผมสีเหลืองซึ่งม้วนเป็นเกลียว เขาเป็นตัวละครที่ปรากฏบนกล่องเกมและหน้าเมนูเกมหลัก
Agent BA-1 ชิฟเทน (Chieftain) - ระดับ "ยาก" มีจุดเด่นที่ใบหน้าที่ไม่ยิ้มกับหมวกและเครา
Agent BA-3 มอริส (Moris) และ Agent BA-4 เดเรค (Derek) เป็นตัวประกอบซึ่งจะอยู่ข้างๆตัวละครชายทั้ง 3 มอริสมีจุดเด่นที่ผิวสี, เครา, แว่นตาดำและหมวก ในขณะที่เดเรคจะมีจุดเด่นที่ผมทรงแอฟโฟรสีแดง
Elite Beat Divas - ระดับ "ยากมาก" สมาชิกหญิงของทีม ประกอบด้วย Agent BD-1 สตาร์ (Starr) ผู้นำ, Agent BD - 2 ฟ็อกซ์ (Foxx) ผมยาวสีขาว, Agent BD-3 มิสสี้ (Missy) ผมเปียสีเหลืองใส่แว่น
ผู้การคาห์น (Commander Kahn) สามารถเลือกเล่นได้โดยจบครบทุกเพลงในทุกระดับความยาว เขาจะปรากฏตัวมาแทนที่สตาร์เมื่อผู้เล่นเลือกทีม Elite Beat Divas
เพลงที่ใช้ในเกม

เช่นเดียวกับเกมโอ๊ทส์! ทาทาคาเอะ! โอเอนดัน Elite Beat Agent ได้มีการเปลี่ยนคนร้องในแต่ละเพลง รวมทั้งตัดหรือเพิ่มเนื้อเร้องในบางจุด ซึ่งเพลงที่ใช้จะเป็นเพลงทั้งป็อบและร็อกโดยแต่ละด่านก็จะมีเรื่องราวที่สอดคล้องกับวัฒนธรรมและประเพณีของฝั่งตะวันตกเช่นกัน สามเพลงสุดท้าย (ABC, Believe, Survivor) จะไม่อ้างอิงในระดับความยากใด ซึ่งผู้เล่นจะได้เล่นเมื่อทำคะแนนสะสมได้จำนวนหนึ่ง (แต่ผู้เล่นต้องผ่านด่านบางด่านก่อนถึงจะเข้าเล่นสามเพลงนั้นได้)
Walkie Talkie Man (Steriogram) - สาววัยรุ่นที่จะบอกรับกับแฟนหนุ่ม ต้องหาทางปราบเหล่าเด็กๆที่มีคนฝากเลี้ยง
Makes no Difference (Sum41 - ผู้กำกับหนังได้โอกาสแก้ตัวครั้งสุดท้ายในการกำกับหนังให้โด่งดัง ไม่เช่นนั้นก็ถูกไล่ออก
Sk8r Boi (อาวริล ลาวีญ) - คนขับแท็กซี่ที่กำลังโดนตำรวจเพ่งเล็ง จะต้องรีบพาหญิงเจ็บท้องใกล้คลอดไปโรงพยาบาล
I Was Born to Love You (ควีน) - ลีโอนาร์โด ดาวินชี ต้องหาทางพิชิตใจโมนาลิซ่า ในการมาให้เธอเป็นแบบให้เขาวาดรูป
Rock This Town (Stray Cats) - นักมายากลที่ต้องหยุดยั้งกลุ่มโจรปล้นเงิน ที่จับตัวคนดู, ผู้จัดการและผู้ช่วยของเขาไป
Highway Star (Deep Purple) - สุนัขพันธ์ปั๊คต้องหาทางฝ่าฟันกลับบ้านกับระยะทาง 400 ไมล์
Y.M.C.A. (The Village People) - นักล่าสมบัติกับการทุ่มเทการล่าสมบัติครั้งสุดท้าย
September (Earth, Wind & Fire) - นักพยากรณ์อากาศพยายามเต็มที่เพื่อที่จะให้วันฝนตกมีฟ้าใส ตามที่สัญญากับลูกชายไว้
Canned Heat (จามิโรไคว์) - ลูกชายประธานบริษัทผลิตรถยนต์ต้องหาทางกู้แบบแปลนรถยนต์ที่ถูกขโมยไป
Material Girl (มาดอนน่า) - ดาราวสาวชื่อดังสองพี่น้อง พลัดมาติดเกาะร้างและพวกเธอต้องหาทางรอด
Lala (Ashlee Simpson) - เมื่อนักวิ่งที่กำลังจะแข่งชิงเหรียญป่วยด้วยโรคหวัด เม็ดเลือดขาวจึงต้องต่อสู้กับไวรัสในร่างกาย
You're my Inspiration (Chicago) - เด็กหญิงกับการรอคอยพ่อซึ่งเสียชีวิตไปแล้วให้มาหาเธอในวันคริสต์มาสตามที่เขาสัญญาไว้
Let's Dance (David Bowie) - มหาเศรษฐีตกอับ ต้องหาทางสร้างเนื้อสร้างตัวใหม่อีกครั้งโดยเริ่มจากศูนย์
The Anthem (กู้ด ชาร์ล็อตต์)- นักเบสบอลที่เคยโด่งดังกลับฝีมือตกอับจนต้องอำลาวงการมาเป็นภารโรง ต้องใช้ทักษะเบสบอลหยุดยั้งโกเล็มซึ่งออกทำร้ายผู้คน
Without A Fight (Hoobastank) - มนุษย์ต่างดาวเรียกตัวเองว่า Rhombulan บุกยึดครองโลกและสั่งห้ามมีดนตรี เหล่าผู้คนที่ถูกจับไปจึงต่างตะโกนเพื่อเรียก Elite Beat Agent มา
Jumping Jack Flash (The Rolling Stones) - เมื่อเหล่า Agent ถูกยิงลำแสงจนกลายเป็นหิน เหล่าผู้คนซึ่งสิ้นหวังจึงใช้ดนตรีเพื่อปลุก Agent ขึ้นมาและรวมพลังขับไล่ Rhombulan
Believe (Cher) - หญิงสาวจากบ้านนอกกับความฝันที่จะได้เป็นนักร้อง
ABC (Jackson 5) - แมวที่ได้รับหน้าที่เลี้ยงเด็กทารก ต้องเผชิญวิบากรรมในสถานที่ก่อสร้างเมื่อเด็กทารกเดินซนไปทั่ว
Survivor (Destiny's Child) - พนักงานส่งถั่วกระป๋อง ต้องเผชิญหน้ากับเหล่าซอมบี้ซึ่งได้เชื้อมาจากเห็ดซึ่งแพร่พันธุ์ได้โดยการจูบ
แหล่งข้อมูลอื่น

เว็บไซต์อย่างเป็นทางการ เก็บถาวร 2007-09-30 ที่ เวย์แบ็กแมชชีน จากเว็บ Nintendo.com (อังกฤษ)
เว็บไซต์อย่างเป็นทางการ (อังกฤษ)
อีออน ฟลักซ์ สวยเพชฌฆาต

| อีออน ฟลักซ์ สวยเพชฌฆาต |
| --- | --- |
กำกับ: คาริน คูซามา
เขียนบท: พิล เฮย์ แม็ตแมนเฟรดี้
อำนวยการสร้าง: เดวิด เกล เกรกรอรี่ กู๊ดแมน เกล แอน เฮิร์ด แกรี่ ลูคเซสซี่
นักแสดงนำ: ชาร์ลิส โตรน โซฟี โอโคเนโด มาร์ตัน โคซ์คัส จอห์นนี่ ลี มิลเลอร์  ราล์ฟ เฮอร์ฟอร์ด ฟรานเซส แม็คดอร์แมนด์
กำกับภาพ: สจ๊วตส์ ดรายเบิร์ก
ตัดต่อ: ปีเตอร์ ฮอเนส พลัมมี่ ทัคเคอร์ เจฟ กุลโลว์
ดนตรีประกอบ: กรีม รีเวล
ผู้จัดจำหน่าย: พาราเมาท์ พิคเจอร์ เลคชอร์ เอ็นเตอร์เทนเมนท์
วันฉาย:  2 ธันวาคม พ.ศ. 2548
ความยาว: 93 นาที
ประเทศ:  สหรัฐอเมริกา
ภาษา: ภาษาอังกฤษ
ทุนสร้าง: $62,000,000 ดอลลาร์สหรัฐ
ทำเงิน: $52,304,001 ดอลลาร์สหรัฐ
ข้อมูลจาก All Movie Guide
ข้อมูลจาก IMDb
อีออน ฟลักซ์ สวยเพชฌฆาต (อังกฤษ: Æon Flux) เป็นภาพยนตร์อเมริกันแนว ผจญภัย แอคชั่นเชิงวิทยาศาสตร์ ออกฉายในวันที่ 2 ธันวาคม พ.ศ. 2548 ภาพยนตร์เรื่องนี้ได้รับการดัดแปลงมาจากการ์ตูนแอนิเมชั่นทางโทรทัศน์เรื่อง อีออน ฟลักซ์ ภาพยนตร์เรื่องนี้ถูกสร้างให้มีชีวิตชีวาโดย ปีเตอร์ ชาน ที่ร่วมรับบทเป็นนักแสดงตัวรองในภาพยนตร์เรื่องนี้ด้วย ส่วนนักแสดงนำก็คือ ชาร์ลิส โตรน เป็นตัวละครเอกของเรื่อง
เนื้อเรื่อง

เนื้อเรื่องดำเนินไปบนโลกในอีก 408 ปีข้างหน้า ซึ่งเป็นช่วงเวลาที่โลกพึ่งได้ผ่านช่วงเวลาที่เชื้อไวรัสได้ล้างผลาญ 99% ของประชากรโลกทั้งหมดในปี 2011 ส่วนผู้ที่เหลือรอดจากเหตุการณ์ครั้งนั้นก็พากันไปอาศัยที่นครเบรกน่า ซึ่งปกครองเมืองแบบนครรัฐ นครเบรกน่านี้ถูกกันจากโลกภายนอกโดยกำแพงสูงและกระจกใสคลุมอยู่ด้านบนซึ่งบางคนเปรียบเทียบกับมันว่าเป็น "กรงทอง" ส่วนอำนาจสูงสุดของนครรัฐนี้ตกอยู่ที่ "รัฐสภาภายใต้การนำของเหล่านักวิทยาศาสตร์" ส่วนอีออน ฟลักซ์ เป็นหนึ่งในประชากรของเบรกน่าและเป็นสมาชิกของกลุ่มต่อต้านใต้ดินที่ชื่อว่า "โมนิกัน" โดยติดต่อสื่อสารระหว่างกันโดยใช้กระแสจิตจากการทานยาชนิดหนึ่ง และหัวหน้ากลุ่มมีชื่อว่า แฮนเลอร์ ภายหลังจากแผนของกลุ่มที่ทำลายสถานีควบคุมตรวจตราความปลอดภัยของเมืองเบรกน่า และเมื่ออีออนกลับมาถึงบ้านเธอได้พบว่า อูน่า ฟลักซ์ น้องสาวของเธอถูกฆ่าโดยตำรวจวึ่งคิดว่าอูน่าเป็นสมาชิกของกลุ่มโมนิกันทำให้อีออนแค้นมาก เธอจึงส่งคำขอให้เธอทำแผนปฏิบัติการฆาตกรรมหัวหน้าของรัฐบาลที่มีชื่อว่า เทรเวอร์ กู๊ดไชล์ (รับบทโดย:มาร์ตัน โครคัส) แต่เมื่อเธอเริ่มปฏิบัติการ เธอก็ได้ค้นพบกับแผนรัฐประหารลับโดยไม่เจตนา และจากการค้นพบนี้เองที่ทำให้เธอสงสัยเกี่ยวกับพันธุกรรมและโชคชะตาของทุกๆคนในเบรกน่า และความผิดปกติที่อีออนสามารถเชื่อมต่อและมีสายสัมพันธ์ปริศนากับชายผู้ที่เธอจะทำการฆาตกรรม ในท้ายที่สุดเธอก็ได้รูว่าเธอเป็นมนุษย์ที่มาจากการโคลนนิ่งโดยเธอถูกโครนนิ่งมาจากอดีตภรรยาของเทรเวอร์ ที่มีชื่อว่า แคเธอริน และเธอก็ยังพบความจริงอีกว่าเทรเวอร์กำลังพยายามที่จะรักษาเผ่าผันะมนุษย์ให้คงอยู่ต่อไปด้วยการเยียวยารักษามนุษย์จากเชื้อโรค แต่ผลกระทบข้างเคียงจากการรักษานี้ทำให้ทุกๆช่วงเวลาที่ผ่านไปมนุษย์แต่ละคนจะเริ่มเป็นหมัน ซึ่งแท้จริงแล้วเด็กทุกคนที่เกิดขึ้นในเบรกน่าล้วนเกิดมาจากการรีไซเคิลของดีเอ็นเอ โดยนำดีเอ็นเอของผู้ที่เสียชีวิตไปแล้วนำกลับมาโคลนนิ่งใหม่ และจากการตายแล้วเกิดใหม่ซ้ำแล้วซ้ำเล่าทำให้แต่ละที่เกิดมาใหม่นั้นมีควาทรงจำของคนเก่าติดกลับมาด้วยรวมถึงยังสามารถจำช่วงเวลาในอดีตได้อย่างเลือนลางเช่นเดียวกับอีออน ต่อมาหนึ่งในผู้ทดสอบการเยียวยาที่จะทำให้มนุษย์ตั้งครรภ์ได้ของเทรเวอร์ประสบผลสำเร็จ แต่ทว่าน้องชายของเทรเวอร์ โอเร็น กู๊ดไชล์ (รับบทโดย:จอห์นนี่ ลี มิลเลอร์) ได้ทำลายการวิจัยที่พยายามจะดำรงไว้ซึ่งการอยู่ในอำนาจและการดำรงเผ่าพันธ์ไปตลอดกาลของมนุษย์ อย่างไรก็ตามการเผชิญหน้าระหว่างเทรเวอร์กับอีออนทำให้โอเร็นเปิดเผยว่ามนุษยชาติตัวมันเองเหมาะที่จะมีชีวิตอยู่และบางคนสามารถมีบุตรธิดาได้ด้วยตัวเอง ท้ายสุดอีออนก็ถูกกดดันให้ต่อต้านกับสมาชิกทั้ง 2 คนของโมนิกันที่เป็นเพื่อนเธอรวมทั้งโอเร็น เธอได้ตั้งใจที่จะทำเพื่อโมนิกันโดยที่ไม่ฟังแฮนเลอร์และใช้พรรคพวกของเธอให้ฆ่าโอเร็นกับคนของเขา ในท้ายที่สุดเธอก็ได้ตัดสินใจที่จะทำลายสถานที่ที่ดีเอ็นเอสำหรับโคลนนิ่งถูกเก็บไว้ซึ่งเป็นบอลลูนยักษ์ที่สามารถบังคับทิศทางได้ลอยอยู่บนน่านฟ้าของเบรกน่า เมื่อเธอขึ้นไปยังบอลลูนยักษ์ได้เธอได้พบกับชายชราผู้หนึ่งซึ่งเป็นผู้ดูแลดีเอ็นเอทั้งหมดและเป็นอดีตนายแพทย์ที่ช่วยเก็บรักษาดีเอ็นเอของเธอไว้จากคำสั่งทำลายดีเอ็นเอทั้งหมดของเธอทิ้งเมื่อหลายร้อยปีก่อนและสั่งการโดยโอเร็น และเมื่อเธอทำลายบอลลูนลงได้แล้ว บอลลูนก็ได้ตกเข้าใส่ชนกับกำแพงจนถล่มลงมานั้นทำให้ผู้คนสามารถที่จะออกไปยังโลกภายนอกได้ในรอบหลายร้อยปี
โดยภาพยนตร์ทั้งหมดนี้ได้รวมเอาตอนต่างๆทั้งหมดของภาคการ์ตูนมารวมไว้ในฉบับเดียว ซึ่งภาคการ์ตูนก็เป็นต้นฉบับของภาพยนตร์เรื่องนี้ทั้งหมด
นักแสดง

ชาร์ลิส โตรน รับบท อีออน ฟลักซ์
โซฟี โอโคเนโด รับบท ซิธันดรา
มาร์ตัน โคซ์คัส รับบท เทรเวอร์ กู๊ดไชล์
จอห์นนี่ ลี มิลเลอร์ รับบท โอเร็น กู๊ดไชล์
ราล์ฟ เฮอร์ฟอร์ด รับบท การ์เดนนาร์
ฟรานเซส แม็คดอร์แมนด์ รับบท แฮนเลอร์
อเมเลีย วอร์เนอร์ รับบท อูน่า ฟลักซ์
แคโรไลน์ ชิเคซี่ รับบท เฟรย่า
การตอบรับ

พาราเมาท์ พิคเจอร์ ตัดสินใจที่จะไม่ติดโฆษณาเกี่ยวกับคำวิจารณ์ที่มีต่อภาพยนตร์ ซึ่งภาพยนตร์ก็กวาดรายได้ตอนเปิดตัวในสุดสัปดาห์ไป 13.1 ล้านดอลลาร์สหรัฐ ในวันที่ 9 กุมภาพันธ์ ค.ศ. 2006 และก็มีหลายคนบอกว่าภาพยนตร์เรื่องนี้นั่นก็ถือว่าถ่ายทำได้สมบูรณ์เช่นเดียวกับภาคการ์ตูน รวมรายได้ภายในสหรัฐอเมริกาได้ 25,874,337 ดอลลาร์สหรัฐ ส่วนรายได้ทั่วโลกอยู่ที่ 52,304,001 ดอลลาร์สหรัฐและคำวิจารณ์ส่วนใหญ่ก็ผสมปนเปไปในทางลบ และเรตติ้งของภาพยนตร์อยู่ที่ 11% ในเว็บไซต์ Rottentomatoes.com และได้คะแนน 36 ใน 100 คะแนนของเว็บไซต์ Metacritic.com
ถึงแม้ปีเตอร์ ชาน ยังมองภาพยนตร์ในแง่ดีและภูมิใจที่ได้ควบคุมการผลิตทั้งหมด แต่ในท้ายที่สุดเขาก็ออกมาบอกว่า "มันช่างเป็นการล้อเลียนที่น่าขยะแขยง" "ผมรู้สึกไม่มีความสุขเลยเมื่อผมอ่านต้นฉบับของภาพยนตร์เมื่อ 4 ปีก่อน และผู้คนในโรงภาพยนตร์ทำให้ผมรู้สึกไร้ประโยชน์ น่าละอายและเสียใจ" แล้วคณะผู้สร้างก็ออกมาอ้างว่าพวกเขาต้องการฉบับดั้งเดิมมากกว่าอีกทั้งพวกเขาก็ไม่ได้ชี้แจ้งเกี่ยวกับต้นฉบับให้สาธารณชน ท้ายที่สุดทางคณะผู้ถ่ายทำได้ตักสินใจตัดต่อภาพยนตร์ใหม่โดยเพิ่มช่วงของภาพยนตร์ต้นฉบับเกือบ 30 นาที
อีเอฟแอลโทรฟี

| --- | --- |
ผู้จัด: อิงกลิชฟุตบอลลีก
ก่อตั้ง: 1981; 44 ปีที่แล้ว (1981), ในชื่อ ฟุตบอลลีกกรุปคัพ
ภูมิภาค: อังกฤษ เวลส์
จำนวนทีม: 64
ทีมชนะเลิศปัจจุบัน: โบลตันวอนเดอเรอส์ (สมัยที่ 2)
ทีมที่ประสบความสำเร็จที่สุด: บริสตอลซิตี (3 สมัย)
อีเอฟแอลโทรฟี (อังกฤษ: EFL Trophy) หรือที่รู้จักกันในชื่อ ปาปา จอห์นส์ โทรฟี (อังกฤษ: Papa Johns Trophy) เป็นการแข่งขันแบบน็อกเอาต์ของสโมสรฟุตบอลอังกฤษที่เปิดให้ทุกสโมสรเฉพาะในระดับ 3 และ 4 ของระบบลีกฟุตบอลอังกฤษเท่านั้น (อีเอฟแอลลีกวัน และอีเอฟแอลลีกทู) ลงเล่น ต่อมามีการเพิ่มทีมอายุต่ำกว่า 21 ปีจำนวน 16 ทีมจากพรีเมียร์ลีกและอีเอฟแอลแชมเปียนชิปเข้ามาเล่นตั้งแต่ฤดูกาล 2016-17
เปิดตัวในฤดูกาล 1981-82 ในชื่อ ฟุตบอลลีกกรุปคัพ เพื่อแทนที่แองโกล-สกอตติช คัพ ซึ่งถูกยกเลิกไปหลังจากการถอนตัวของสโมสรในลีกสกอตแลนด์ เปลี่ยนรูปแบบการแข่งขันและชื่อเป็น Associates Members' Cup ในช่วงฤดูกาล 1983–84
อีเห็นลายเสือโคร่งอินโดจีน

| อีเห็นลายเสือโคร่งอินโดจีน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Viverridae
วงศ์ย่อย:: Hemigalinae
สกุล:: Chrotogale Thomas, 1912
สปีชีส์:: C.  owstoni
ชื่อทวินาม
Chrotogale owstoni (Thomas, 1912)


แผนที่แสดงการกระจายพันธุ์
อีเห็นลายเสือโคร่งอินโดจีน หรือ อีเห็นลายเมฆอินโดจีน (อังกฤษ: Owston's palm civet) สัตว์เลี้ยงลูกด้วยนมชนิดหนึ่งในอันดับสัตว์กินเนื้อ มีชื่อวิทยาศาสตร์ว่า Chrotagale owstoni มีรูปร่างหน้าตาคล้ายอีเห็นลายเสือโคร่ง (Hemigalus derbyanus) แต่ลำตัวมีขนาดใหญ่และมีขนที่ยาวกว่า สีขนตามลำตัวจะมีสีออกเทาอมเหลือง ซึ่งแตกต่างไปจากอีเห็นลายเสือโคร่งที่มีสีน้ำตาลอมเหลือง มีลักษณะเด่น คือ ขนหางค่อนข้างยาวและมีจุดสีดำขนาดเล็กกระจายอยู่ทั่วไปตามลำตัวและขาทั้งสี่ข้าง จัดเป็นสิ่งมีชีวิตเพียงชนิดเดียวที่อยู่ในสกุล Chrotogale
มีความยาวลำตัวและหัว 50-64 เซนติเมตร ความยาวหาง 38-48 เซนติเมตร น้ำหนัก 2-3 กิโลกรัม
มีการกระจายพันธุ์ตั้งแต่ภาคใต้ของจีนบริเวณที่ติดต่อกับลาวและเวียดนาม ภาคเหนือของเวียดนามและลาว
มีพฤติกรรมหาอาหารโดยการใช้จมูกขุดคุ้ยหาแมลงและสัตว์ขนาดเล็กอื่น ๆ ที่อาศัยอยู่ใต้ดินเป็นอาหาร มักใช้เล็บขีดข่วนให้ปรากฏเห็นเป็นร่องรอยอยู่ตามพื้นดินเสมอ ออกลูกครั้งละ 2-4 ตัว ปัจจุบันเป็นสัตว์ที่หายากและกำลังใกล้สูญพันธุ์
ดูเพิ่ม

อีเห็นลายเสือโคร่ง
อีสต์ไซด์แกลเลอรี

ภาพวาดบนกำแพงที่อีสต์ไซด์แกลเลอรี
อีสต์ไซด์แกลเลอรี (อังกฤษ: East Side Gallery; "ห้องภาพฝั่งตะวันออก") เป็นอนุสรณ์สถานนานาชาติสำหรับเสรีภาพ
มันเป็นส่วนยาว 1.3 กิโลเมตรของกำแพงเบอร์ลินตั้งอยู่ใกล้กับศูนย์กลางของเบอร์ลิน บนถนนมือเลินชตราเซอในเขตฟรีดริชส์ไฮน์-คร็อยทซ์แบร์ค
แกลเลอรีดังกล่าวมีภาพวาดประมาณ 106 ภาพ โดยศิลปินจากทั่วโลก วาดลงบนกำแพงฝั่งตะวันออกของกำแพงเบอร์ลิน
เป็นไปได้ที่มันจะเป็นห้องแสดงภาพกลางแจ้งที่ใหญ่และคงทนที่สุดในโลก ภาพแรกนั้นเริ่มวาดโดย Christine Mac Lean ในเดือนธันวาคม ค.ศ. 1989 หลังการล่มสลายของกำแพง จากนั้นภาพวาดจาก Kasra Alavi, Kani Alavi, Jim Avignon, Thierry Noir, Ingeborg Blumenthal, Ignasi Blanch i Gisbert, และคนอื่น ๆ ก็ตามมา
ในสื่อสมัยนิยม

แกลเลอรีดังกล่าวพบในภาพยนตร์ กูดบาย เลนิน!
แกลเลอรีดังกล่าวเป็นฉากในเลกที่ 5 ของรายการแข่งขัน ดิ อะเมซซิง เรซ ตอนที่ 6
แกลเลอรีดังกล่าวเป็นฉากในเพลงของวง Bloc Party ชื่อ "คร็อยทซ์แบร์ค"
ห้องภาพ

อีสต์ไซด์แกลเลอรี
ภาพรถทราบีวิ่งชนกำแพง เป็นอีกภาพหนึ่งที่มีชื่อเสียง
สโลแกนสมัยนิยมถูกกราฟิตีลงบนส่วนหนึ่งของอีสต์ไซด์แกลเลอรี เขียนว่า "No more wars. No more walls. A united world." (ไม่เอาสงครามแล้ว ไม่เอากำแพงแล้ว โลกที่เป็นหนึ่งเดียว)
แหล่งข้อมูลอื่น

Artist Initiative East Side Gallery e.V.
รูปถ่ายของภาพวาดในอีสต์ไซด์แกลเลอรีทั้งหมด เก็บถาวร 2007-07-22 ที่ เวย์แบ็กแมชชีน
ภาพของอีสต์ไซด์แกลเลอรี เก็บถาวร 2015-10-02 ที่ เวย์แบ็กแมชชีน
Virtual e-Tour East Side Gallery 2007 เก็บถาวร 2007-07-04 ที่ เวย์แบ็กแมชชีน ต้องใช้โปรแกรม Shockwave Player
52°30′11″N 13°26′41″E﻿ / ﻿52.50306°N 13.44472°E﻿ / 52.50306; 13.44472
อีเกิ้ล อาย แผนสังหารพลิกนรก

| อีเกิ้ล อาย แผนสังหารพลิกนรก |
| --- | --- |
โปสเตอร์ภาพยนตร์
กำกับ: D. J. Caruso
บทภาพยนตร์:   John Glenn  Travis Adam Wright  Hillary Seitz  Dan McDermott 
เนื้อเรื่อง: Dan McDermott
อำนวยการสร้าง:   Alex Kurtzman  Roberto Orci  Pat Crowley 
นักแสดงนำ:   Shia LaBeouf  Michelle Monaghan  Rosario Dawson  Michael Chiklis  Anthony Mackie  Billy Bob Thornton 
กำกับภาพ: Dariusz Wolski
ตัดต่อ: Jim Page
ดนตรีประกอบ: Brian Tyler
บริษัทผู้สร้าง:   K/O Paper Products  Goldrest Pictures  
ผู้จัดจำหน่าย:   DreamWorks Pictures  Paramount Pictures 
วันฉาย:   16 กันยายน ค.ศ. 2008 (2008-09-16)  ฮอลลีวูด   26 กันยายน ค.ศ. 2008 (2008-09-26)  สหรัฐอเมริกา
ความยาว: 118 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 80 ล้านดอลลาร์สหรัฐ
ทำเงิน: 178.1 ล้านดอลลาร์สหรัฐ
อีเกิ้ล อาย แผนสังหารพลิกนรก (อังกฤษ: Eagle Eye) เป็นภาพยนตร์ที่ออกฉายวันที่ 26 กันยายน พ.ศ. 2551 นำแสดงโดย ไชอา เลอบัฟ และ มิเชล โมนาแกน
เรื่องย่อ

เมื่อสองหนุ่มสาวที่ไม่เคยรู้จักกันมาก่อน เจอร์รี่ ชอว์ (ไชอา เลอบัฟ) และ ราเชล ฮอลโลแมน (มิเชล โมนาแกน) ถูกดึงให้มาเจอกันด้วยโทรศัพท์ลึกลับจากผู้หญิงคนหนึ่งที่คุกคามทั้งชีวิตและครอบครัวของสองหนุ่มสาว บีบบังคับให้พวกเขาเผชิญกับสถานการณ์อันตรายที่เสี่ยงตายมากขึ้นเรื่อยๆ และใช้เทคโนโลยีที่ใช้กันในชีวิตประจำวัน คอยตามรอยและบงการทุกความเคลื่อนไหวของพวกเขา
เมื่อสถานการณ์รุนแรงมากขึ้น หนุ่มสาวธรรมดาสองคนกลับกลายเป็นผู้ร้ายที่เจ้าหน้าที่บ้านเมืองต้องการตัวที่สุด พวกเขาจึงต้องร่วมมือกันเพื่อหาความจริงให้ได้ และขณะต่อสู้เพื่อเอาชีวิตรอดอยู่นั้น พวกเขาได้กลายเป็นเบี้ยของศัตรูที่พวกเขาไม่เคยเห็นหน้า ผู้ดูจะมีอำนาจอย่างมหาศาลในการควบคุมทุกสิ่งทุกอย่างที่พวกเขาทำ
นักแสดง

ไชอา ลาเบิฟ  รับบทเป็น  เจอร์รี่ ชอว์
มิเชล โมนาแกน  รับบทเป็น  ราเชล ฮอลลีแมน
โรซาริโอ ดอว์สัน  รับบทเป็น  โซอี้ เปเรซ
ไมเคิล ชิคลิส รับบทเป็น คัลลิสเตอร์
แอนโธนี่ แม็คคี่ รับบทเป็น สก็อตต์
บิลลี่ ธอร์นตัน รับบทเป็น มอร์แกน
เอริค คริสเตียน โอลเซ่น รับบทเป็น เคร็ก
อีธาน เอ็มบรี รับบทเป็น แกรนท์
วิลเลี่ยม แซดเลอร์ รับบท วิลเลี่ยม
แหล่งข้อมูลอื่น

เว็บไซต์ทางการ
Eagle Eye ที่อินเทอร์เน็ตมูวีเดตาเบส
Eagle Eye ที่ออลมูวี
Eagle Eye ที่บ็อกซ์ออฟฟิศโมโจ
Eagle Eye ที่รอตเทนโทเมโทส์
Eagle Eye ที่เมทาคริติก
Freefall Experience
Scoring Session Photo Gallery at ScoringSessions.com
อีเห็นข้างลาย

| อีเห็นข้างลาย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Viverridae
สกุล:: Paradoxurus
สปีชีส์:: P.  hermaphroditus
ชื่อทวินาม
Paradoxurus hermaphroditus (Pallas, 1777)

ชนิดย่อย
  P. h. balicus  P. h. bondar  P. h. canescens  P. h. canus  P. h. cochinensis  P. h. dongfangensis  P. h. enganus  P. h. exitus  P. h. hermaphroditus  P. h. javanica  P. h. kangeanus  P. h. laotum  P. h. lignicolor  P. h. milleri  P. h. minor  P. h. musanga  P. h. nictitans  P. h. pallasii  P. h. pallens  P. h. parvus  P. h. philippinensis  P. h. pugnax  P. h. pulcher  P. h. sacer  P. h. scindiae  P. h. senex  P. h. setosus  P. h. simplex  P. h. sumbanus  P. h. vellerosus 

แผนที่แสดงการกระจายพันธุ์
อีเห็นข้างลาย หรือ  อีเห็นธรรมดา หรือ มูสังหอม ในภาษาใต้ (อังกฤษ: Asian palm civet; ชื่อวิทยาศาสตร์: Paradoxurus hermaphroditus) เป็นอีเห็นขนาดเล็ก สีขนตามลำตัวเป็นสีเทาเข้มจนเกือบดำ ยกเว้นบริเวณรอบจมูก หู ขา และปลายหางมีสีดำมีลายสีขาวพาดขวางบริเวณหน้าผาก หลังมีจุดเล็ก ๆ สีดำเรียงตัวเป็นแนวยาว 3 เส้น จากไหล่ถึงโคนหาง หางมีความยาวพอ ๆ กับลำตัว ขนปลายหางบางตัวอาจมีสีขาว มีต่อมน้ำมันและจะส่งกลิ่นออกมาเมื่อเวลาตกใจ ซึ่งต่อมน้ำมันนี้จะแตกต่างจากชะมดหรืออีเห็นชนิดอื่น ๆ ตัวเมียมีเต้านม 3 คู่
มีความยาวลำตัวและหัว 43–71 เซนติเมตร ความยาวหาง 40.6–66 เซนติเมตร น้ำหนัก 2–5 กิโลกรัม
อีเห็นข้างลายมีการกระจายพันธุ์ที่กว้างขวางมาก โดยพบตั้งแต่รัฐชัมมูและกัศมีร์ และภาคใต้ของอินเดีย, ศรีลังกา, เนปาล, รัฐสิกขิม, ภูฏาน, พม่า, ไทย, ลาว, กัมพูชา, เวียดนาม, มาเลเซีย, สิงคโปร์, ฟิลิปปินส์, เกาะสุมาตรา, เกาะชวา, เกาะบอร์เนียว, เกาะซูลาเวซี และหมู่เกาะซุนดาน้อย และมีชนิดย่อยมากถึง 30 ชนิด (ดูในตาราง)
มีพฤติกรรมมักอาศัยและหากินตามลำพัง สามารถปรับตัวให้อยู่ในสภาพแวดล้อมที่หลากหลายได้ ตั้งแต่ ป่าดิบชื้น, ป่าดิบแล้ง ไปจนถึงชายป่าที่ใกล้กับพื้นที่เกษตรกรรมของมนุษย์ กินอาหารได้ทั้งพืชและสัตว์ เช่น สัตว์ขนาดเล็กจำพวกแมลง และน้ำหวานของเกสรดอกไม้ ออกหากินในเวลากลางคืน นอนหลับในเวลากลางวัน ใช้เวลาส่วนมากตามพื้นดินและจะใช้เวลาน้อยมากอยู่บนต้นไม้ ออกลูกครั้งละ 2–4 ตัว โดยจะเลี้ยงลูกอ่อนไว้ตามโพรงไม้หรือโพรงหิน
อีเห็นข้างลายไม่ได้ถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2546  ปัจจุบันทางสวนสัตว์เชียงใหม่ได้มีโครงการในการเพาะเลี้ยงอีเห็นข้างลาย เพื่อผลิต "กาแฟขี้ชะมด" ซึ่งเป็นกาแฟที่ได้จากมูลของอีเห็นข้างลาย มีราคาซื้อขายที่สูงมาก และในการเพาะเลี้ยงเพื่อใช้ประโยชน์ในการนี้ที่จังหวัดตรังโดยเอกชนด้วย
แหล่งข้อมูลอื่น

ข้อมูลที่เกี่ยวข้องกับ Paradoxurus hermaphroditus ที่วิกิสปีชีส์
อีริกเซ็นต์ เย ลอสัน

| อีริกเซ็นต์ เย ลอสัน |
| --- | --- |


อธิบดีกรมกองตระเวน
ดำรงตำแหน่ง พ.ศ. 2447 – พ.ศ. 2456
ก่อนหน้า: เอ.เย.ยาดิน
ถัดไป: พระยาวาสุเทพ (กุสตาฟ เชา)
 
ข้อมูลส่วนบุคคล
เกิด: กรุงลอนดอน ประเทศอังกฤษ

มหาอำมาตย์โท อีริกเซ็นต์ เย ลอสัน (อังกฤษ: Eric St.J.Lawson) (24 มิถุนายน พ.ศ. 2412 - 25 เมษายน พ.ศ. 2497) เป็นอธิบดีกรมกองตระเวนคนที่ 4
ประวัติ

มหาอำมาตย์โท อีริกเซ็นต์ เย ลอสัน เกิดที่กรุงลอนดอน ประเทศอังกฤษ  ในตระกูลแพทย์มีชื่อเสียง บิดาชื่อ เซอร์ จอร์ช ลอสัน เป็นจักษุแพทย์ประจำพระองค์สมเด็จพระราชินีนาถวิกตอเรียแห่งสหราชอาณาจักร และเป็นอาจารย์สอนวิชาศัลยกรรมที่โรงพยาบาลมิคเวสท์ อีริกเซ็นต์ เย ลอสันสำเร็จการศึกษา ที่ โรงเรียนเวสท์มินเตอร์ ประเทศอังกฤษ
รับราชการ

มหาอำมาตย์โท อีริกเซ็นต์ เย ลอสัน รัชราชการครั้งแรกเป็นตำรวจที่ประเทศพม่า และย้ายไปเป็นตำรวจที่ประเทศอินเดีย ทั้ง 2 ประเทศ ขณะนั้นเป็นเมืองขึ้นของประเทศอังกฤษ ในปี พ.ศ. 2447 เดินทางเข้ามา ในสยามและได้รับพระราชทานโปรดเกล้าฯ ให้ดำรงตำแหน่งเป็น ผู้บังคับการกรมกองตระเวน แทนนายเอ.เย.ยาดิน ซึ่งได้ขอลาออกจากราชการเดินทางกลับประเทศอินเดีย
รับราชการ > ปรับปรุงกิจการตำรวจ

หลังเข้ารับราชการ อีริกเซ็นต์ เย ลอสัน ได้ดำเนินการเปลี่ยนแปลงแก้ไขกิจการตำรวจหลายประการ เช่น
จัดตั้งกองพิเศษ ระบบการทำงานคล้ายคลึงกับ กองสืบสวนคดีของตำรวจ ในกรุงลอนดอน
พิสูจน์วัตถุพยาน ด้วยระบบลายพิมพ์นิ้วมือ
จัดพิมพ์กฎหมายโปลิศ เป็นภาษาไทย - อังกฤษ
ตั้งโรงเรียนพลตำรวจ และโรงเรียนนายตำรวจ
ใช้กฎหมายลักษณะอาญาพิจารณาลงโทษผู้กระทำผิด
ในปี พ.ศ. 2452 ประกาศใช้ พ.ร.บ.เกณฑ์ทหารทั่วประเทศ อนุญาตให้ผู้ที่เกณฑ์ทหาร แล้วคัดเลือกให้เข้ารับราชการ เป็นตำรวจได้ โดยจะส่งตัวเข้ารับการ ฝึกอบรมใน ร.ร.พลตำรวจ 1 ปี จึงจะส่งไปรักษาการ เมื่อรักษาการครบกำหนด 2 ปีแล้ว จะพิจารณาผู้ที่มีความประพฤติดี มีคุณสมบัติเหมาะสม ให้รับราชการต่อไปได้ (หลักเกณฑ์นี้ ปรากฏว่าในปัจจุบันยังใช้อยู่)
รับราชการ > เครื่องแบบตำรวจ

เมื่อแต่งเครื่องแบบตำรวจในยุคของ อีริกเซ็นต์ เย ลอสัน ได้ใช้ต่อเนื่องเช่นเดียวกับสมัยของ นาย เอ.เย.ยาดิน ทุกประการ นายอีริกเซ็นต์ฯ เป็นผู้รักษาระเบียบวินัยเคร่งครัด มีความเมตตาปราณี เป็นที่รักใคร่แก่ผู้ใต้บังคับบัญชา การบริหารงานตำรวจ เจริญก้าวหน้าเป็นอันมาก จึงได้รับพระราชทานยศเป็น มหาอำมาตย์โท และนายพลตำรวจตรี ครั้งสุดท้ายได้ดำรงตำแหน่งเป็น อธิบดีกรมกองตระเวน
พ้นจากราชการ

อีริกเซ็นต์ เย ลอสัน ได้พ้นหน้าที่ราชการ ไปเมื่อ พ.ศ. 2456 ในสมัยพระบาทสมเด็จพระมงกุฏเกล้าเจ้าอยู่หัว (รัชกาลที่ 6) อันสืบเนื่องมาจากข้าวยากหมากแพง เศรษฐกิจ ภายในประเทศตกต่ำทรุดโทรม แต่ท่านยังได้รับพระราชทานโปรดเกล้าฯ ให้ดำรงตำแหน่งเป็นที่ปรึกษาราชการ ในกรมตำรวจภูธร และกรมพลตระเวน เมื่อ 21 ตุลาคม พ.ศ. 2458 รวมเวลารับราชการได้ 11 ปีเศษ
เครื่องราชอิสริยาภรณ์

พ.ศ. 2457 –  เหรียญจักรมาลา (ร.จ.ม.)
พ.ศ. 2457 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)